# **DECIZIA ETAPEI DE ÎNCADRARE**

## Nr. număr din 27.07.2017

Ca urmare a solicitării de emitere a acordului de mediu adresate de **Comuna Zamostea**, cu sediul în comuna Zamostea, judeţul Suceava, înregistrată la APM Suceava cu nr. 7949/17.08.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 20.07.2017, că proiectul ***Înfiinţare infrastructură de apă şi apă uzată în comuna Zamostea, judeţul Suceava*** propus a fi amplasat în comuna Zamostea nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 **a)** proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. b şi pct. 11, lit. c;

 **b)** Conform citeriilor de selecţie din Anexa 3 la HG nr. 445/2009:

**Caracteristicile proiectului**

**a**)mărimea proiectului

 Lucrările proiectate cuprind următoarele:

1. ***Înființare Infrastructură de apă***

***Sursa de apă***

 În scopul asigurării debitului de apă necesar alimentării cu apă a comunei Zamostea, judeţul Suceava (Qs zi med= 4.91 l/s, Qs zi max= 7,38 l/s), sursa de apă va fi constituită din din 2 puţuri forate, distanţa între ele fiind de 50 m, cu adâncimea de 12 m fiecare. Debitul total al sursei fiind de Qsursă= 8 l/s, asigură necesarul de consum al comunei.

Puţurile vor avea un diametru de 3000 mm şi o adâncime medie de 12 m + 1m deasupra terenului (pentru a nu fi inundate ). Fiecare puţ va fi echipat cu câte o pompă submersibilă care pompează apa către rezervorul tampon, prin conductele de legătură din PEHD PN10 în lungime totală de 90 m.

 În Incinta captării vor fi amplasate rezervorul tampon cu volumul de V=30mc, staţia de tratare apă, grupul de pompare.

***Conducta de aducţiune***

Transportul apei de la staţia de pompare/rezervor tampon la rezervorul de înmagazinare de 250 mc se va face sub presiune prin conductă de polietilenă de înaltă densitate PEHD De140 mm PN 16 în lungime totală de 6 650m.

***Rezervor de înmagazinare apă***

Înmagazinarea apei se va face într-un rezervor cu un volum util de 250 mc. Rezerva de apă pentru incendii (Vincendiu = 54 mc/zi, Vrezerva intangibilă = 145,86 mc/zi) va fi păstrată la un loc cu apa pentru consumul uzual, asigurând ambele consumuri la debitele normate.

Rezervorul va fi amplasat în partea de est a localităţii, la cota teren +362,50 mdMN și va asigura alimentarea gravitaţională cu apă a comunei Zamostea.

Se va utiliza un rezervor din oțel cu volumul de 250 mc.

***Pompe puţ colector***

În puţurile colectoare din incinta captării vor fi montate câte două pompe submersibile(1A+1R) cu caracteristicile: Qs zi max= 7,38 l/s; H=12m; P=17KW/pompă cu convertizor de frecvenţă, care pompează apa către rezervorul tampon, prin conductele de legatură din PEHD PN10 în lungime totală de 90 m şi ulterior în rezervorul de înmagazinare.

***Staţia de pompare***

Staţia de pompare va fi amplasată în incinta captării și va folosi rezervorul tampon V= 30 mc ca aspiraţie. Rolul staţiei de pompare este de a împinge apa din rezervorul tampon în rezervorul de înmagazinare V= 250 mc.

S-au prevăzut 2 pompe submersibile (1A+1R) cu caracteristicile: Qs zi max= 7,38 l/s; H=12m; P=17KW/pompă cu convertizor de frecvenţă.

***Staţia de tratare a apei***

 În vederea dezinfectării apei furnizate la consumatori s-a prevăzut o staţie de tratare amplasată în incinta gospodăriei de apă.

 Staţia de tratare a apei se va dimensiona pentru un debit de tranzit de 7,38 l/s. Amestecul clorului cu apa şi timpul de contact se realizează în conducta de aducţiune de la staţia de clorare la rezervorul de 300 mc, cât şi în acesta din urmă.

 Pentru a se realiza o instalaţie performantă şi o montare corectă a aparaturii complexe cu care este echipată, pentru staţia de tratare s-a prevăzut o construcţie uzinată, întreaga instalaţie urmând a fi amplasată într-un container metalic, izolat termic şi anticoroziv, având dimensiunile de 3,0 x 2,40 x 2,50 m. Containerul se amplasează pe o fundaţie de beton care ţine seama de sistematizarea generală a incintei.

 ***Conductele de distribuţie apă potabilă***

La conductele de aducţiune se folosesc conductele din polietilenă PEHD PE100RC cu φext.140 mm, PN 16 cu o perioadă de viaţă de minim 50 ani.

Pe conductele de aducţiune şi conductele de distribuţie vor fi montate şi pozate:

- cămine la puţurile de captare- 2 buc.

- cămine de vane, aerisire, golire- 33 buc.

- cămine de branşament- 280 buc.

- subtraversări (drumuri şi pârâu)- 20 buc.

- hidranţi de incendiu- 108 buc.

 Reţeaua de alimentare apă include constructii și instalații de captare, stație de tratare, rezervor de înmagazinare, rețeaua de distribuție realizată din conducte PEHD PE100RC, PN 10, cu diferite diametre în lungime totală de 11 300 m și rețeaua de aducțiune Captare – Rezervor PEHD PE100RC, PN 16 De140mm, în lungime de 6 650 m.

 Lungimea totală a rețelelor de apă potabilă este de 17 950 m.

1. ***Înființare Infrastructură de apă uzată***

***Colectoarele de apă uzată***

-vor fi realizate din conducte PP corugată SN8 cu diferite diametre (De250mm, Di300mm, Di400mm) proiectate pe tronsoane. Lungimea totală a rețelei de canalizare este de 14 955 m din care 3 820 m – reţea canalizare sub presiune.

Pe traseul reţelei de canalizare vor fi pozate căminele de vizitareîn număr de 264 bucăţi, în aliniamente la distanţa de maxim 50 m sau la orice schimbare de direcţie, care permit accesul la canale în scopul controlării şi întreţinerii stării acestora.

 ***Staţii de pompare***

* pentru asigurarea colectării şi transportului apelor uzate menajere către canalizarea gravitaţională şi mai apoi spre staţia de epurare, din cauza declivităţii terenului natural, este necesară executarea a şase staţii de pompare a apelor uzate, SPAU 1- SPAU 6, cu o lungime a traseului de refulare de 3820 ml, conducte de refulare sub presiune PEHD PN 10, De125 mm și De90 mm. Staţiile vor fi echipate cu câte 2 electropompe şi 2 regulatori de nivel minim şi maxim.

 ***Staţia de epurare ape uzate***

* Staţia de epurare va fi amplasată pe malul drept al râului Siret din comuna Zamostea judeţul Suceava şi este calculată la debitul:
* **Quzi max= 380 m3/zi**

Fluxul tehnologic propus pentru epurarea apelor uzate menajere se compune din urmatoarele obiecte:

**Treapta de epurare mecanică compusă din:**

* staţie pompare influent T100 din beton echipată cu pompe submersibile P-100A şi P-100B
* debitmetru electromagnetic FLM-100
* sită rotativă automată DS100
* decantor primar şi separator de grăsimi din beton T200
* bazin omogenizare, egalizare şi pompare a apei uzate din beton T-T300, echipat cu pompe submersibile P-300A şi P-300B şi mixer M300
* instalaţie dozare clorură ferică pentru îndepărtare P

**Treapta de epurare biologică compusă din:**

Modul biologic tip SBR, suprateran, din inox, termoizolat echipat cu:

* mixer submersibil M400
* pompă nămol P400
* decantor D400
* difuzori de aer cu bule fine
* suflante pentru furnizare aer BL-400A şi BL-400B

**Treapta de dezinfecţie a efluentului cu soluţie de clor compusă din :**

 Instalaţie dezinfecţie apă epurată cu soluţie de hipoclorit de sodiu în bazinul de clorinare T-500 din beton:

 - sistem dozare clor echipat cu rezervor solutie T-501 si pompa dozatoare P-501

**Treapta de tratare a nămolului compusă din:**

* unitate de deshidratare nămol DU600
* digestor aerob de nămol din beton T-600
* sistem dozare polimer echipat cu rezervor soluţie T-601, pompă dozatoare P-601 şi agitator A-601.
* pompă de nămol P-600

***Etapele tratării***

Apa uzată parcurge următoarele etape de tratare:

1. **Treapta de epurare mecanică** este etapa în care are loc separarea materiilor solide cu ajutorul sitei rotative automate, îndepărtarea grăsimilor, nisipului şi suspensiilor prin decantare, precum şi omogenizarea şi egalizarea debitului .
2. **Treapta de epurare biologică** este etapa în care au loc procese de oxidare a compuşilor organici, de nitrificare şi denitrificare a compuşilor cu azot şi de sedimentare finală.
3. **Treapta de tratare nămol** este etapa în care nămolul primar din decantorul primar împreuna cu nămolul în exces din decantorul secundar este trimis într-un digestor aerob de nămol, de unde cu ajutorul unei pompe cu şurub este transmis către o unitate de filtrare cu saci în vederea deshidratării.
4. **Treapta de dezinfectie a efluentului cu solutie de clor**.

***Împrejmuire staţie de epurare***

-Staţia de epurare se va împrejmui pe o lungime de 120 ml cu panouri de plasă sudată.

 Gura de vărsare va fi realizată din beton armat cu plase sudate şi va permite descărcarea apelor epurate în emisar prin intermediul conductei de evacuare realizata din PP corugat cu Di 400 mm în lungime de 105 ml. La capătul acesteia se prevede şi un clapet de sens.

**b**) cumularea cu alte proiecte:- nu este cazul.

**c)** utilizarea resurselor naturale: nu este cazul.

**d**) producţia de deşeuri: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *emisiile poluante, inclusiv zgomotul şi alte surse de disconfort*: în perioada lucrărilor de execuţie zgomotul va fi generat de utilajele şi mijloacele de transport, nefiind afectate zonele locuite;

 **f)** r*iscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

 **2. Localizarea proiectului**

2.1 *utilizarea existentă a terenului*: conform certificatului de urbanism nr. 33/14.10.2015 eliberat de Primăria comunei Zamostea, terenul este situat în intravilanul şi extravilanul localităţii şi aparţine domeniului public al comunei.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate: nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – nu este cazul.

  **3. Caracteristicile impactului potenţial**

*a). Extinderea impactului, aria geografică şi numărul de pesoane afectate* – lucrările nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

* nu este cazul.

Condiţiile de realizare a proiectului:

1. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr. 33/14.10.2015 eliberat de Primăria Comunei Zamostea;
2. Conform art. 22, alin. 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitenţă asupra acestor modificări;
3. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
4. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
5. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
6. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
7. La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.
8. La finalizarea investiţiei titularul are obligaţia de a solicita şi obţine autorizaţia de mediu.

 Prezenta decizie este valabilă pe toată perioada punerii în aplicare a proiectului.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**Ing. Vasile Oşean**

**Şef Serviciu Avize, Acorduri, Autorizaţii, Întocmit,**

 **Ing. Constantin Burciu Ing. Doru Cojocaru**